ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
11 ส.ค. 2559

สรุปภาวะตลาดภาคเช้า : แกว่งแคบ – SET แกว่งแคบบริเวณ 1545-1550 จุด หลังกลุ่ม Big cap เริ่มชะลอตัว โดยแบงก์ และ ICT ทรงตัว ขณะที่พลังงานโดนกดดันจากราคาน้ำมันดิบที่อ่อนตัว ส่วนการเคลื่อนไหวที่โดดเด่นในตลาด มาจากหุ้นรายตัว ตามรายงานผลการดำเนินงาน และแนวโน้มที่ดีต่อเนื่องในภาพข้างหน้า นอกนั้นไม่มีปัจจัยกำหนดทิศทาง SET นัก ในวันทำการสุดท้ายก่อน Long weekend ทั้งนี้ SET ปิดตลาดช่วงเช้าที่ระดับ 1550.47 จุด +2.34 จุด หรือ +0.2% ด้วยมูลค่าซื้อขายขึ้นมาที่ระดับ 4.0 หมื่นลบ. กลุ่มหลักปิดลบไม่มากนัก โดยพลังงาน แบงก์ และ ICT ปิด -0.6%, -0.3% และ -0.1% ตามลำดับ ด้านตลาดภูมิภาคแกว่งแคบ โดยบวกลบคละเคล้า
กลยุทธ์ที่แนะนำ :ช่วงบ่าย: คาดขึ้นไปหากรอบบนที่ 1555 จุด หลังฐานระยะสั้นช่วง 1545 จุด ทำหน้าที่ได้เป็นอย่างดี รองรับการชะลอตัวลงในช่วงที่ผ่านมา ดังนั้นใช้ฐาน 1545 จุด เป็นจุดติดตาม หากไม่ต่ำกว่า คาดจะซิกแซกขึ้นได้ต่อ โดยมีแนวต้านถัดไปที่ 1560 จุด กลยุทธ์ เนื่องจากมอง SET Upside จะเหลือน้อยลงเรื่อยๆ ตามเป้าหมายรอบนี้ ซึ่งมองที่ 1570-1580 จุด ดังนั้นควรเน้นขายปรับพอร์ตลงเรื่อยๆ เพื่อลดน้ำหนักการลงทุน ส่วนจะเข้าตลาดช่วงนี้ เน้นเป็นเล่นรอบหรือระยะสั้น ทั้งนี้ หุ้นแนะนำตามสัญญาณเทคนิค ได้แก่ BLA (รับ 44.75 ต้าน 48.00 Cut 43.50)